laion/Wikipedia-Exotic huggingface dataset:
תחת עץ היער

תחת עץ היער (באנגלית: Under the Greenwood Tree) הוא רומן של הסופר והמשורר האנגלי בן המאה ה-19 תומאס הרדי, שיצא לאור ב־1872. זהו רומן מוקדם של הארדי שפורסם בעילום שם, ובו ייסד את מחוז ווסקס (אנ') ההיסטורי־בדיוני, שהופיע ברבות מיצירותיו הבאות. שם הספר לקוח משירו של אמיין במחזה כטוב בעיניכם : "בצל למרגלות העץ מי לשכב איתי חפץ ..." כותרת המשנה של הספר היא "המקהלה של מלסטוק, ציור כפרי מן האסכולה ההולנדית", ואמנם הארדי מתאר בפרטי פרטים את האזור הכפרי של דרום אנגליה, כפי שהתקיים באמצע המאה ה-19, רגע לפני המהפכה התעשייתית ועידן מסילות הברזל. ובתוך ההווי הכפרי מתייחד הסיפור למקהלה הכפרית, מוסד הבנוי משלושה דורות של נגנים וזמרים, שהולך ומתחדש ככל שעוברות השנים. הספר מתחיל בסיבוב המסורתי של המקהלה מבית לבית בערב חג המולד, ממשיך במאבק של המקהלה על מקומה בכנסייה, כנגד הכומר החדש, נציג הקידמה וחסיד האורגן, ומסתיים בסילוקה של המקהלה המסורתית מן הכנסייה. על רקע זה נפרשת גם פרשיית אהבה, שבה המורה הצעירה פאנסי דיי צריכה לבחור בין שלושה מחזרים שונים - דיק דיואי, בנו של בעל עגלות, איש תם ופשוט; שיינר האיכר העשיר והמכובד; והכומר מייבולד שיכול להבטיח לפאנסי חיים מעודנים בקרב החברה הגבוהה. מבטו של הארדי המספר על הכפר הוא מבט נוסטלגי, אוהב, אוהד, חומל, אך גם פטרוני ואירוני כשל אדם החי כחמישים שנה לאחר התקופה המתוארת, ויודע שסילוק המקהלה הוא רק הקדמה לתמורה הענקית הממשמשת ובאה על הכפר. הקולות והמוזיקה, הממלאים את הרומן, נובעים מן הקשר ההדוק של הארדי עם מוזיקה — כילד למד לנגן בכינור, כנער השתתף בשירת מזמורי כנסייה ושירים עממיים, ואפילו בתקופת לימודיו היה מנעים את זמנו, בהפסקות, בשיר או בנגינה עם מורו לאדריכלות. אביו ודודו של הארדי השתתפו בזמנם בלהקת נגנים בכפר סטינספורד, הלוא הוא הכפר מלסטוק שבספר. מקהלה זו ניגנה בכנסייה המקומית ובשמחות מזדמנות בדיוק כמו המקהלה המתוארת בספר. שני האחים הארדי המבוגרים אספו במהלך עבודתם מאות שירים ומנגינות, ורשמו אותם בחוברות התווים שלהם, וגם הארדי הצעיר המשיך במסורת זו של תיעוד ומסירה. כך נשארו בידינו השירים והמנגינות הנושנים, וקבוצת נגנים בשם "Yetties" עורכת קונצרטים תחת הכותרת "המורשת המוזיקלית של תומאס הארדי". הספר תורגם לעברית על ידי רון אגמון ויצא לאור ב־2020 בהוצאת אוריון. מדיה וקבצים בנושא תחת עץ היער בוויקישיתוף הספר בעברית בהוצאת אוריון הספר באנגלית בפרויקט גוטנברג סרט שנעשה על פי הספר אברהם רגלסון - סימפוניות טבעיות בפרוזה של הארדי המורשת המוזיקלית של תומאס הארדי, באתר Discogs שלומציון קינן, "תחת עץ היער": ספר בוסרי של סופר גדול, באתר הארץ, 28 בינואר 2021
עידו אפרתי

עידו אפרתי (נולד ב-15 בינואר 1975) הוא עיתונאי ישראלי, המשמש כתב הבריאות והמדע של הארץ. משנת 2004 עובד ככתב. תחילה סיקר תחומי כלכלה: באתר ynet, במוסף "מעריב עסקים" וככתב מגזין במוסף "Marker week" של TheMarker. נכון ל-2019 משמש כתב הבריאות והמדע של הארץ. בוגר תואר ראשון ושני בפילוסופיה מאוניברסיטת תל אביב. אפרתי נשוי ואב לשלוש. עידו אפרתי, ברשת החברתית פייסבוק עידו אפרתי, ברשת החברתית אקס (טוויטר) מאמרי עידו אפרתי, באתר "הארץ" עידו אפרתי, ברשת החברתית LinkedIn יהודית יחזקאלי השקיפות יפה לבריאות, באתר אגודת העיתונאים בתל אביב, 16 בדצמבר 2017 ערך זה הוא קצרמר בנושא ישראלים ובנושא תקשורת. אתם מוזמנים לתרום לוויקיפדיה ולהרחיב אותו.
אברונין

אברונין (ברוסית: Аврунин) הוא שם משפחה. האם התכוונתם ל... אברהם אברונין – בלשן עברי ומדקדק, מתרגם, מורה וסופר עברי איגור אברונין – אתלט ישראלי; אביהם של ארתור אברונין ואנג'לינה אברונין אנג'לינה אברונין – אלופת ישראל לנוער בזריקת דיסקוס; בתו של איגור אברונין ואחותו של ארתור אברונין ארתור אברונין – כדורסלן ישראלי; בנו של איגור אברונין ואחיה של אנג'לינה אברונין
דניואל האוס

דניואל קנדי האוס הבן (באנגלית: .Danuel Kennedy House Jr; נולד ב-7 ביוני 1993) הוא כדורסלן אמריקאי, המשחק בעמדת הסמול פורוורד. האוס נולד ביוסטון שבטקסס, ולמד ב"תיכון הייטאוור" שבמיזורי סיטי הסמוכה. בשנת 2012 החל ללמוד באוניברסיטת יוסטון, ובשתי עונותיו בקבוצת הכדורסל של האוניברסיטה קלע 12.9 נקודות בממוצע למשחק. לקראת שנת לימודיו השלישית עבר לאוניברסיטת טקסס A&M, בה שיתף פעולה עם שחקן השנה השלישית אלכס קארוסו. בעונת 2015/2016 הוביל את קבוצת האוניברסיטה להשוואת הישג השיא שלה – העפלה לשלב שמינית גמר טורניר אליפות המכללות (NCAA Sweet Sixteen). במשחק השני של הטורניר גברה טקסס A&M על אוניברסיטת צפון איווה בתוצאה 92–88, לאחר שכבר פיגרה ב-12 נקודות כשנשארו 44 שניות לסיום המשחק. האוס קלע את כל 22 הנקודות שלו ב-5 הדקות האחרונות של המשחק ובשתי ההארכות, ובכך הוביל את ה'קאמבק' הגדול בתולדות ליגת המכללות מבחינת גודל הפער כשנותרה פחות מדקה לסיום המשחק. במשחק הבא הפסידה טקסס A&M מול אוניברסיטת אוקלהומה, אותה הוביל באדי הילד, בתוצאה 63–77. בשתי עונותיו בטקסס A&M העמיד האוס ממוצעים של 15.3 נקודות, 4.3 ריבאונדים ו-2.1 אסיסטים למשחק. לאחר שלא נבחר על ידי אף קבוצה בדראפט ה-NBA 2016, חתם האוס על חוזה בוושינגטון ויזארדס. לאורך אותה עונה שותף במשחק אחד בלבד במדי הוויזארדס, ובשבעה משחקים במדי קבוצת דלאוור 87' מליגת הפיתוח של ה-NBA. לקראת עונת 2017/2018 הצטרף לקבוצת ריו גראנדה ואלי וייפרס מליגת הפיתוח, וב-15 משחקיו בקבוצה קלע 17.5 נקודות בממוצע למשחק. בדצמבר 2017 חתם על חוזה כפול בפיניקס סאנס, במסגרתו שיחק לסירוגין עבור פיניקס ועבור קבוצת הבת שלה מליגת הפיתוח – נורת'רן אריזונה סאנס. ב-23 משחקיו בפיניקס עד לסיום העונה רשם ממוצעים של 6.6 נקודות ו-3.3 ריבאונדים למשחק. באוקטובר 2018 חזר לשחק עבור ריו גראנדה ואלי וייפרס, ולאחר עשרה משחקים זכה לחוזה כפול ביוסטון רוקטס, קבוצת האם של הווייפרס. במרץ 2019 הומר חוזהו ביוסטון לחוזה NBA סטנדרטי עד לסיום העונה. האוס פתח ב-13 מתוך 39 המשחקים בהם שותף עם הרוקטס, וקלע 9.4 נקודות בממוצע למשחק. בפלייאוף של אותה עונה הודחו הרוקטס בסיבוב השני, לאחר שהפסידו מול גולדן סטייט ווריורס בתוצאה 2–4. לקראת עונת 2019/2020 חתם על הארכת חוזה ביוסטון ל-3 עונות נוספות עבור כ-11 מיליון דולר. בין המשחק השני לשלישי של סדרת חצי גמר המערב 2020, מול לוס אנג'לס לייקרס, הואשם האוס באירוח אישה בלתי-מורשת בחדרו הפרטי במלון שבבועת ה-NBA; לאחר חקירת פרטי המקרה הושעה האוס עד לסיום הפלייאוף. ב-23 בדצמבר 2021 חתם האוס לעשרה ימים בניו יורק ניקס. דניואל האוס, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN סטטיסטיקות המכללות של האוס, באתר sports-reference.com סיכום המשחק בין טקסס A&M לצפון איווה, באתר ESPN,‏ 21 במרץ 2016 ביוגרפיה, באתר קבוצת אוניברסיטת טקסס A&M וושינגטון משחררת את האוס ומחתימה את ג'נינגס, באתר monumentalsportsnetwork.com,‏ 1 במרץ 2017 סטטיסטיקות הקריירה של האוס בליגת הפיתוח, באתר basketball-reference.com האוס חותם על חוזה כפול בפיניקס, באתר arizonasports.com,‏ 8 בדצמבר 2017 האוס חותם על חוזה כפול ביוסטון, באתר הרוקטס, 6 בדצמבר 2018 יוסטון ממירה את חוזהו של האוס לחוזה סטנדרטי, באתר הרוקטס, 13 במרץ 2019 האוס מסכם על הארכת חוזה ביוסטון, באתר thedreamshake.com,‏ 30 ביוני 2019 דניואל האוס הושעה ולא ישוב לשחק העונה, באתר ערוץ הספורט, 12 בספטמבר 2020
לרינץ מסארוש (נזיר)

לרינץ מסארוש נאג'בוטו (בהונגרית: Nagybotú Mészáros Lőrinc;‏ 5 בספטמבר 1466 – 1514) היה נזיר פרנציסקני הונגרי, אחד מסגניו של ג'רג' דוז'ה בהנהגת מרד האיכרים בראשות ג'רג' דוז'ה בטרנסילבניה והונגריה. לרינץ מסארוש נולד בשנת 1466 במגיאסו בצפון הונגריה (כיום - במחוז בורשוד-אבאוי-זמפלן). היה בנו של הקצב גרגיי מסארוש (מובן שם המשפחה "מסארוש" הוא "קצב"). המסורת מספרת שלמד אצל קרוב משפחה, טמאש קצ'קש ביישוב אסלו באותו אזור. הצטרף למסדר הפרנציסקני. בשנת 1514 הצטרף מסארוש למרד בראשות ג'רג' דוז'ה שבו נודע כ"כומר לרינץ מסארוש מצלגד" יחד עם ברבאש והדספוט הסרבי סטפאן סיליאנוביץ' עמד בראש כוחות המורדים שפעלו בצפון ובדרום הממלכה ההונגרית עם משימה לקומם למאבק את עניי האזור. השתתף במצור על טמשוואר (טימישוארה). הגדודים ניסו להמשיך במאבק בפיקודו ונחלו כמה הצלחות בחבל ביהור אבל ביולי 1514 הצליח הארכיבישוף מקלוצ'ה פאל טומורי להפריד בין כחות המורדים השונים באמצעות הבטחות כוזבות ושכנע את חלק מהם לשוב לבתיהם. בעת המצור על מבצר ביהור (ביהריה) בסוף יולי, הובס מסארוש על ידי פאל טומורי ונפל בשבי. 3000 איכרים מורדים נהרגו. מסארוש הובא לבירת טרנסילבניה, קולוז'וואר ונענש בעינויים והוצאה להורג פומבית בכיכר העיר על ידי העלאה על שיפוד ואחר כך העלאה באש. בית ספר היסודי האזורי ביישוב מגיאסו בהונגריה נושא את שמו. קיבלו את שמו רחוב ברובע התשעה עשר של בודפשט וכיכר ברובע השמיני (כיכר הכומר לרינץ -Lőrinc pap tér) ורחוב בעיר גיור. בית ספר יסודי רומי-קתולי ביישוב צגלד נקרא על שמו עד ספטמבר 2009 כששמו הוסב ל"הצלב הקדוש". , C.Căzănișteanu, V.Zodian, A. Pandea - art.Gh.Doja - Comandanți militari - Dicționar, Editura științifică și enciclopedică București 1983 מדיה וקבצים בנושא לרינץ מסארוש בוויקישיתוף ביוגרפיה באתר בית הספר היסודי במגיאסו, הונגריה
Dutch Charts

מצעדי הולנד, GfK Dutch Charts ומגה צ'ארטס היא חברת מצעדים האחראית על דירוג רחב של שירים, משחקים, אלבומים וכדומה בהולנד. שני המצעדים הידועים ביותר הם מצעד 100 האלבומים ההולנדיים ומצעד 100 השירים ההולנדיים. סינגלים ורצועות מצעד 100 הסינגלים ההולנדיים סינגל טיפ אלבומים מצעד 100 האלבומים ההולנדיים מצעד 30 האוספים מצעד 100 אלבומי הקומבי קטלוג טופ 50 תקליטורי DVD ואחרים מצעד 30 שירי הדאנס מצעד 50 השירים המובילים מצעד 30 ה-DVD מיוזיק מצעד ה-DVD פילם מצעד 10 המשחקים מדיה וקבצים בנושא Dutch Charts בוויקישיתוף אתר האינטרנט הרשמי של Dutch Charts (בהולנדית) (בהולנדית) "dutchcharts.nl - Dutch charts portal". 5 בינואר 2012. {{cite web}}: (עזרה) "Dutch Charts - dutchcharts.nl". 5 בינואר 2012. {{cite web}}: (עזרה) "Archived copy". אורכב מ-המקור ב-5 בינואר 2012. נבדק ב-30 בספטמבר 2010. {{cite web}}: (עזרה); (עזרה) "dutchcharts.nl - Dutch charts portal". 5 בינואר 2012. {{cite web}}: (עזרה) "dutchcharts.nl - Dutch charts portal". 5 בינואר 2012. {{cite web}}: (עזרה) "dutchcharts.nl - Dutch charts portal". 5 בינואר 2012. {{cite web}}: (עזרה) "dutchcharts.nl - Dutch charts portal". 5 בינואר 2012. {{cite web}}: (עזרה) "dutchcharts.nl - Dutch charts portal". 5 בינואר 2012. {{cite web}}: (עזרה)
רועי שילוח

רועי שילוח (נולד ב-23 בדצמבר 1970) הוא כנר ישראלי. שילוח למד אצל פרופסור חיים טאוב ובגיל 12 הופיע לראשונה עם התזמורת הפילהרמונית הישראלית. בשנים הבאות הופיע עם הפילהרמונית הישראלית תחת שרביטו של זובין מהטה, בקונצרטים בישראל, בקנדה ובאירופה. כמו כן ניגן עם תזמורת רדיו ברלין, התזמורת הסימפונית של לונדון, תזמורת הרדיו של פרנקפורט ועוד. במהלך הקריירה שלו הופיע באולמות חשובים ברחבי העולם, בהם אייברי-פישר הול בניו יורק, ויגמור הול בלונדון, קונצרטחבאו באמסטרדם, גוונדהאוס בלייפציג והיכל התרבות בתל אביב. רועי שילוח מופיע ברסיטלים ברחבי אירופה, קנדה, ארצות הברית, דרום אמריקה והמזרח הרחוק ואף מנחה שם כיתות אמן. בתחום המוזיקה הקאמרית, רועי מנגן בשלישיית ירושלים, המוכרת כיום כאחד ההרכבים המובילים בתחום זה. רועי שילוח מלמד באקדמיה למוזיקה ירושלים. רועי שילוח ניגן בכינור גואדניני, בהשאלת קרן התרבות אמריקה-ישראל וכיום הוא מנגן בכינור מנדוצה בהשאלת קרן רייטמן טוברט, ארגנטינה. 1991 - פרס קלרמונט 1992 - פרס קלרמונט 1992 - תחרות פרנסואה שפירא האקדמיה למוזיקה ולמחול ירושלים(הקישור אינו פעיל) התזמורת הסימפונית ירושלים, רועי שילוח, כינור האקדמיה למוזיקה ע"ש רובין ירושלים
מגלוטרגוס

מגלוטרגוס (שם מדעי: Megalotragus) הוא סוג נכחד בן שלושה מינים של אנטילופה מתת-משפחת הבובאלים, שחיו בין הפליוקן לתחילת ההולוקן שלפני 5-0.055 מיליון שנה באפריקה. היא הוגדרה לראשונה ב-1932 בידי החוקר ההולנדי אגברט קורנליס ניקולאס ואן הופן (אנ'). אנטילופה זו הייתה קרובתם של הבובאל, הדאמאליסק והגנו המודרניים, אך הייתה גדולה מהם, הגדולה מכל הבובאלים, והגיעה לאורך 2.8 מטר, לגובה 1.4 מטר בכפתיים, ומשקלה הגיע ל-180–300 קילוגרם. ככל הנראה היא הייתה קרובה למיני הבובאל, והייתה בעלת מבנה קרניים הבולטות הפונות מעלה, ובעלות מבנה של נבל, המצוי אצל הבובאלים. ייתכן שבהמה זו רעתה בסוואנות של הפליוקן והפליסטוקן בעדרים כמו הגנואים. היא חיה עד לתחילת ההולוקן, בתאריך משוער של 7,500 עד 5,500 שנים לפני הספירה. לא ברור ממה נכחדה, ייתכן שמציד אנושי או משינויי אקלימים. מדיה וקבצים בנושא מגלוטרגוס בוויקישיתוף מגלוטרגוס, באתר GBIF (באנגלית)
רוסינגוריקס

רוסינגוריקס (שם מדעי: Rusingoryx) הוא סוג נכחד של אנטילופה מתת-משפחת הבובאלים, שחיה במישורי אפריקה במהלך הפליסטוקן בין 750,000 עד 700,000 שנים לפני זמננו. הסוג הוגדר לראשונה ב-1984 והוא כלל מין בודד - Rusingoryx atopocranion. הרוסינגוריקס היה כנראה דומה לגנואים המודרניים, אך בעל כיפת אף גדולה בהרבה ומוגבהת. צורת מבנה זה הזכירה מעט את מבנה החוטם של ההדרוזאוריים ששימשה להרשמת נקבות ולהרתעת יריבים, ואולי גם להשמעת קולות. הקרניים שלו היו נמוכות יחסית ומוקמו מצידי הראש, דומים לקרני גנו מודרני. גובהו הגיע למטר וחצי בצוואר ומשקלו ל-130 עד 250 קילוגרם. הממצאים הראשונים של האנטילופה התגלו במשקעים על האי רוסינגה (אנ') שבאגם ויקטוריה בקניה. שם הסוג קרוי על האי רוסינגה עם הסיומת: "oryx" - ראם. ממצאי העצמות נשברו בצורה הנראית כתוצאה מציד של שבטים אנושיים ציידים. בשנת 2016 התגלו ממצאים של 26 פרטים מסוג זה, שהשתמרו בצורה טובה יותר. רוסינגוריקס, באתר GBIF (באנגלית) Ice Age Beast Honked Like a Dinosaur בערוץ נשיונל ג'יאוגרפיק (באנגלית) Haley D. O’Brien, J. Tyler Faith, Kirsten E. Jenkins, Daniel J. Peppe, Thomas W. Plummer, Zenobia L. Jacobs, Bo Li, Renaud Joannes-Boyau, Gilbert Price, Yue-xing Feng and Christian A. Tryon (2016). "Unexpected Convergent Evolution of Nasal Domes between Pleistocene Bovids and Cretaceous Hadrosaur Dinosaurs". Current Biology. 26 (4): 503–508
Un banc, un arbre, une rue

"Un banc, un arbre, une rue" (בעברית: "ספסל, עץ, רחוב") היה השיר הזוכה בתחרות האירוויזיון של שנת 1971 בביצוע הזמרת הצרפתייה סברין, שייצגה את מונקו. השיר הוא בלדה צרפתית קלאסית. המילים מתמקדות באובדן התמימות של הילדות, והאנשים שהולכים בעקבות חלומותיהם. שורות הפזמון אומרות: "לכולנו יש ספסל, עץ, רחוב / שם טיפחנו את חלומותינו / ילדות קצרה מדי". ארבעה בחורים צעירים סיפקו קולות רקע לזמרת. בשבוע ההצגה של השירים, סברין שרה את השיר בכיכר ריקה במונטה קרלו, תחילה הולכת אל ספסל, אחר כך יושבת עליו, ולבסוף הולכת ומתרחקת מהמצלמה. השיר קיבל 10 נקודות (המקסימום באותה עת) משש מדינות. הוא מחזיק בשיא של קבלת 10 נקודות ממספר מדינות הגדול ביותר באותה תקופה. "Un banc, un arbre, une rue" בוצע שלישי בסדר השירים, אחרי "Marija L-Maltija" של מלטה בביצוע ג'ו גרץ', ולפני "Les Illusion De Nos Vingt Ans" של פטר, סו ומארק שייצגו של שווייץ. בסיום ההצבעה קיבל השיר 128 נקודות ודורג במקום הראשון מתוך 18. סברין הקליטה את השיר בארבע שפות: צרפתית, אנגלית ("Chance in Time"), גרמנית ("Mach' die Augen zu (und wünsch dir einen Traum)"), ואיטלקית ("Il posto"). אף על פי שהייתה גרסה באנגלית, הביצוע הצרפתי הגיע לעשרת הגדולים במצעד הפזמונים בממלכה המאוחדת. שנה לאחר מכן, ב-1972, זכתה בתחרות ויקי לאנדרוס שייצגה את לוקסמבורג עם השיר "Après toi". את מונקו ייצגו באירוויזיון של שנת 1972 פיטר מקליין & אן-מארי גודאר עם השיר "Comme on s'aime". מידע על היצירה "Un banc, un arbre, une rue" באתר מיוזיק בריינז האתר של תחרות האירוויזיון 1971 Detailed info and lyrics, The Diggiloo Thrush, "Un banc, un arbre, une rue". "Severine - Un Banc, Un Arbre, Une Rue (Videoclip)" (באנגלית). "Archived copy". אורכב מ-המקור ב-2012-01-27. נבדק ב-2013-07-19. {{cite web}}: (עזרה)
מיקלה אנדראולו

מיקלה אנדראולו (באיטלקית: Miguel Angel Andreolo Frodella;‏ 6 בספטמבר 1912 – 14 במאי 1981) היה כדורגלן אורוגוואי-איטלקי, ששיחק בעמדת הקשר אחורי. זכה עם נבחרת איטליה במונדיאל 1938. אנדראולו נולד ב-6 בספטמבר 1912, בדולורס שבאורוגוואי למשפחה בת 6 ילדים ממוצא איטלקי. הוא שיחק במועדון האורוגוואי נסיונל, לפני שעבר לשחק באיטליה בקבוצה בולוניה שמהליגה האיטלקית הראשונה. אנדראולו זכה עימה בליגה ארבע פעמים עד שעזב אותה בשנת 1943. לאחר מכן שיחק עבור הקבוצות האיטלקיות לאציו, נאפולי, קטניה ופורלי. בעקבות הצלחתו בבולוניה זומן אנדראולו לשחק בנבחרת איטליה על ידי מאמנה באותו הזמן, ויטוריו פוצו, והוא ערך את הופעתו הראשונה ב-17 במאי 1936 נגד אוסטריה. תוך זמן קצר הפך לחלק חשוב בנבחרת. הוא זכה עימה במונדיאל 1938 שנערך בצרפת, ונבחר להיות בנבחרת המצטיינת של הטורניר. את משחקו האחרון ערך אנדראולו ב-19 באפריל 1942, כשבסך ערך 26 הופעות בהן כבש שער אחד. לפני ששיחק בנבחרת האיטלקית היה אנדראולו חלק מנבחרת אורוגוואי וגם זכה עימה בקופה אמריקה 1935, אף על פי שלא רשם הופעה במדיה. אנדראולו נפטר ב-14 במאי 1981, בפוטנצה שבאיטליה, בגיל 68. בולוניה אליפות איטליה (4): 1935/36, 1936/37, 1938/39, 1940/41 נבחרת אורוגוואי קופה אמריקה: 1935 נבחרת איטליה מונדיאל: 1938 אישיים הנבחרת המצטיינת של המונדיאל: 1938 מדיה וקבצים בנושא מיקלה אנדראולו בוויקישיתוף מיקלה אנדראולו, באתר Transfermarkt מיקלה אנדראולו, באתר WorldFootball.net מיקלה אנדראולו, באתר National Football Teams מיקלה אנדראולו, באתר FootballDatabase.eu פרופיל המאמן, באתר Transfermarkt
רכס מאסון הדרומי

רכס מאסון הדרומי (באנגלית: South Masson Range) הוא רכס ההרים הדרומי מבין שלושת חלקי רכס מאסון, בהרי פראמנס, באדמת מק. רוברטסון שבאנטארקטיקה. שיא גובהו של הרכס 1,070 מטרים מעל פני הים. אורכו של הרכס 3.7 קילומטרים (בכיוון צפון-מזרח - דרום-מערב). הרכס התגלה על ידי משלחת החקר הבריטית, אוסטרלית וניו זילנדית לאנטארקטיקה, אשר חקרה את אנטארקטיקה בין השנים 1929–1931 בפיקודו של דאגלס מוסון. הרכס מופה על ידי קרטוגרפים נורווגיים בהתבסס על תצלומי אוויר שצולמו על ידי משלחת לארס כריסטנסן בין השנים 1936–1937. הקרטוגרפים הנורווגים קראו לרכס בשם סורקאמן (Sorkammen ; בנורווגית - הרכס הדרומי). שמו הרשמי (הנוכחי) של הרכס ניתן לו בשנת 1960 על ידי ועדת השמות האנטארקטיים של אוסטרליה -תוך שהיא מציינת את חלקו של הרכס כחלק מרכס מאסון. רכס מאסון כולו נקרא על שמו של פרופסור סר דייוויד אורמה מאסון (David Orme Masson), חבר הוועדה המייעצת של משלחת החקר, וכן חבר הוועדה המייעצת של משלחת אוסטרלאסיה לאנטארקטיקה אשר חקרה את אנטארקטיקה בין השנים 1911–1914, אף היא בפיקודו של מוסון. רכס מאסון הדרומי באתר הסקר הגאולוגי של ארצות הברית רכס מאסון הדרומי באתר הגאזט האנטארקטי של ממשלת אוסטרליה רכס מאסון הדרומי באתר הגאזט האנטארקטי המשווה SCAR של ממשלת אוסטרליה תחזית מזג אוויר עדכנית, ארוכת טווח, עבור רכס מאסון הדרומי מרחקים מרכס מאסון הדרומי לאתרים אחרים בקרבתו גאזט השמות האנטארקטיים הרשמי של ארצות הברית מידע גאוגרפי והיסטורי מקור שמו של רכס מאסון
צמיתה (סדרת טלוויזיה)

צמיתה (באוקראינית: Кріпосна; ברוסית: Крепостная; הופץ במדינות המערב בשם "אהבה בשלשלאות", Love in Chains) היא סדרת טלוויזיה אוקראינית מסוג דרמה היסטורית המשודרת ברשת רוסיה-1 מבית VGTRK בינואר 2020. קודם לכן שודרה ברשת STB האוקראינית. למעט רוסיה ואוקראינה, הסדרה שודרה גם בפולין ובקזחסטן ונמכרה להפצה בליטא, מונטנגרו, סרביה, בוסניה והרצגובינה, מקדוניה הצפונית, קרואטיה והיא זמינה לצפייה בשרת Amazon Prime Video בארצות הברית ובקנדה. בשנות ה-50 של המאה ה-19, יקתרינה ורביצקאיה, רגילה לחיי אצילות מאז ילדותה. כל המחוז רואה בה גברת צעירה ותלמידה אהובה של אנה לבובנה, אשתו של בעל האדמות העשיר ביותר בניז'ין, פיוטר צ'רווינסקי. כחברה של משפחת האצולה, היא מנגנת בפסנתר, קוראת רומנים צרפתיים בערבים, היא חכמה, יפה ומשכילה. אבל מעטים יודעים שהיא רק רכושם של בני צ'רווינסקי - היא נערת חצר צמיתית. היא יכולה להימכר לכל המרבה במחיר ומי שיפגע בה לא ייענש. ניתן גם לשחררה אך זה תלוי בהחלטת הבעלים שלה ושום ידע ונימוסים אלגנטיים לא יקלו על גורלה של יתומה שנולדה בשבי. עמדתה ודעותיה המיוחדים של יקתרינה היא גם פריבילגיה וגם חוסר המזל שלה. היא נעולה בין שני עולמות - עולם הצמיתים ועולם האצילים ובאף אחת מהם אין לה מקום. מצד אחד חיים חסרי דאגות בחסות הסנדקית הפטרונית מסתיימים עבורה עם בואו של גרגורי, בנו של צ'רווינסקי, גיבור מלחמת קרים. הגבר הנאה בעל הרצון העצמי דורש אינטימיות והוא מוכן להשיג את מטרתו בכל מחיר, אפילו בכוח. אבל לבה של הילדה כבר נתון לאחר. היא מאוהבת בבעל המקרקעין, הקצין אלכסיי קוסאץ' והם מתאהבים זה בזה ממבט ראשון. אך האם הצעיר הנלהב ישמור על רגשותיו כשיגלה את סוד מוצאה? אילו סודות אחרים מסתירה משפחת צ'רווינסקי? ומה מצפה לילדה השברירית שמחליטה להיאבק למען האושר והכבוד העצמי? יקטרינה קובאלצ'וק — יקתרינה ורביצקאיה יוליה אאוג — אנה לבובנה סטניסלב בוקלן — פיוטר צ'רווינסקי מיכאיל גברילוב — גרגורי צ'רווינסקי אלכסיי ירובנקו — אלכסיי קוסאץ', קצין צבא האימפריה הרוסית אתר האינטרנט הרשמי של צמיתה (באוקראינית) "צמיתה", במסד הנתונים הקולנועיים IMDb (באנגלית) "צמיתה", במסד הנתונים הקולנועיים KinoPoisk (ברוסית) "צמיתה" באתר רוסיה-1 "צמיתה" באתר Film.UA Group הסדרה בפורטל imdb.com "צמיתה" באתר רשת STB האוקראינית Продолжение «Крепостной» будет! מתוך האתר הרשמי ערך זה הוא קצרמר בנושא טלוויזיה ובנושא רוסיה. אתם מוזמנים לתרום לוויקיפדיה ולהרחיב אותו.
אמביגרמה

אמביגרָמה היא מילה סימטרית מבחינה ויזואלית (להבדיל מפלינדרום, שבו הסימטריה היא טקסטואלית). בדרך-כלל מדובר במילה שניתן לקרוא אותה גם לאחר שמסובבים אותה ב-180 מעלות. פירוש המילה "אמבי" הוא "שניהם" או "יחד", ו"גרם" פירושו "מילה". ישנם מספר סוגים ותת-סוגים של אמביגרמות: מסתובבות: מילים אלו ניתנות לקריאה גם כאשר מסובבים אותן ב-180 מעלות. דו-צדדיות או משתקפות: ניתן לקרוא מילים אלו גם כאשר קוראים אותן מאחורנית (אם הן מודפסות על נייר שקוף) וגם בהשתקפות (כמו המילה "יחי"). שרשרת (מסתובבות): אמביגרמות אלו לא יכולות להתקיים כמילה אחת לבדה, אלא הן תלויות מכך שהן קשורות עד אינסוף עם עצמן. יוצרים אותן בכך שמחלקים את המילה לחלקים שונים ומתכננים כל חלק כניתן לסיבוב. הן מוצגות בצורה הטובה ביותר בעיגול או ספירלה. שרשרת (דו-צדדית): לאמביגרמות אלו יש את אותן תכונות היקשרות כמו לשרשראות מסתובבות, אך ניתן לקרוא אותן גם מאחור וגם בהשתקפות. אמביגרמות "רשת": זוהי הרחבה של קטגוריית אמביגרמות השרשרת המסתובבות, והן נדירות. "סימביוטוגרמות": אמביגרמות אלו יוצרות שתי מילים שונות, כל אחת ניתנת לקריאה מכיוון אחר. הן יכולות להיות גם סיבוביות וגם דו-צדדיות. יחסי דמות/רקע: האזורים ההפוכים באותיות יכולים להיות גם מילים. "מטלטלות": מילים אלו מתוכננות להיקרא כשתי מילים, בהתאם לזוויות הראיה – דומה לתעתוע הראייה של שתי הדמויות וגביע היין. פלינדרום אנגרמה פנגרמה אקרוסטיכון ביטוי משוכל שיכול עיצורים אתר "דומילה" לאמביגרמות וסימביוטוגרמות בעברית אתר הבית של אמן האמביגרמות ג'ון לנגדון אתר המאפשר ליצור אמביגרמות בצורה אוטומטית (רק אנגלית) אמביגרמה מסתובבת עם ביטויים מתמטיים, בערוץ MindYourDecisions Upside down text generator - flip dᴉʅⅎ
משה שתרוג

הרב משה שתרוג (נהגה: סיטרוק; ה'תר"ו, 1846 לערך - י"ג בכסלו ה'תרפ"ח, דצמבר 1927) היה רב תוניסאי שכיהן כאב בית הדין של תוניס ורבה הראשי של יהדות תוניסיה בין השנים 1921–1927. למד מפי הרב אברהם חג'אג', שכיהן כרב הראשי לתוניסיה. לאחר לימודיו מונה לראש השוחטים ובודקים בעיר תוניס, ולמורה הוראה. לצורך השלמת הכנסתו, עסק בהעתקת ספרים, ובמסגרת זו הוציא לאור כמה מספרי חכמי תוניסיה (ראו לקמן בפסקה "ספריו"). מומחיותו בהלכות טרפות הביאה לכך שאף הרב הראשי לתוניסיה, ישראל זיתון, הפנה אליו שואלים בתחום זה, ורבי כלפון משה הכהן התבטא כי הוא "המשענת של כל המורים במחוז התוניסי". בתחילת העשור השני של המאה ה-20, התמנה לדיין בבית הדין הגדול של הרב זיתון. בשנותיו האחרונות של הרב זיתון כיהן כסגנו. בשנת ה'תרפ"א (1921), לאחר פטירתו של הרב זיתון, נבחר לשמש כראש רבני תוניסיה וכאב בית דין תוניס. יחד עם רבנים נוספים, הקים בתוניס ישיבה גדולה ובה מרכז להכשרת שוחטים, חזנים ומוהלים, מתוך מגמה להוות משקל נגד לבתי הספר של תנועת אליאנס בעיר. חתם על קול קורא לתמוך בקרן היסוד. מתפקיד אב בית הדין פרש לאחר כמה חודשים והעבירו לרב נסים ירחי, ובתפקיד הרב הראשי החזיק עד לפטירתו בי"ג בכסלו ה'תרפ"ח (7 בדצמבר 1927). בכ"ז באדר ב' ה'תשס"ח הועלו עצמותיו לארץ ישראל במבצע חשאי, והוא נקבר בבית הקברות בלוד. בנו הרב שלמה שתרוג שכיהן בדיינות בבית הדין בתוניס. אחיו היו הרב ישועה והרב מרדכי שתרוג. כאשר ישנו מנהג ברור כנגד דעת השולחן ערוך או הרמ"א, יש להמשיך ולקיים את המנהג. הכלל ספק ברכות להקל חל גם במקרה של ספק ספיקא. כאשר דעת רבי יוסף קארו אינה ברורה, יש ללכת אחר דעתו של רבי חזקיה די סילוה (בשם הרב ישועה בסיס). בקהילה שאין בה ספר תורה כשר, יקראו בתורה מתוך חומש מודפס, והעולים יברכו "ברוך אתה ה', למדני חוקיך". מותר לבלוע תרופה שיש בה חשש יין נסך. התיר אכילת פנינייה כנגד דעת הרב זיתון שאסר ישיב משה - שאלות ותשובות (שני כרכים). ברית מלח - הלכות מליחה. נספח לשו"ת ישיב משה. שבת אחים - הלכות טריפות, יחד עם אחיו הרב ישועה שתרוג והרב שלמה דאנה. תשובות נוספות שלו נדפסו בספרי חכמי דורו שעמם התכתב. חלב חיטים לרבי יצחק חי טייב - הוסיף עליו השלמות והגהות רבות. מעשה ניסים לרבי ניסים הכהן. אבני צדק לרבי ישועה בסיס. מאורות נתן לרבי נתן בורג'יל. בכור יעקב לרבי יעקב הכהן. כסא רחמים לרבי רחמים מאזוז. יריעות שלמה לרבי שלמה וזאן. זרעו של אברהם לרבו רבי אברהם חג'אג' אהרן סורסקי, אורות ממזרח חלק א, בני ברק ה'תשל"ד, פרק תשיעי, עמ' קצא-רט. הרב בנימין רפאל כהן, מלכי תרשיש, עמ' רמג-רמד, מערכת ש משפחת שתרוג אות ה. יהודה מסינג, גדולי רבני טונסיה ולוב, ירושלים ה'תשמ"ו, עמ' 48–54. חנה פרץ, אחרון הגאונים בתוניסה, חלק א (בני ברק ה'תשנ"ו) עמ' 299–306. משה הלל זרי, באהלי צדיקים 8, נהריה ה'תשנ"ד, עמ' 45–46. הרב משה כלפון הכהן, פקד משה, דרוש כג. הרב יעקב פאריינטי, שארית יעקב, ירושלים ה'תשמ"ג, דרוש טו-יח (עמ' 119–157). שו"ת ישיב משה" חלק א, חלק ב, אתר היברובוקס. רבי משה שתרוג, אתר "המכלול". רבי משה שתרוג, אתר "החכם היומי". תמונתו באתר "חריסה". משה שתרוג, דף שער בספרייה הלאומית קבר רבי משה שתרוג אתר עמוד ענן. ישיב משה סימן ר, וראו סימן קסב. ישיב משה חלק א סימן שלד וסימן שלו. ישיב משה חלק א לד. ישיב משה חלק ב סימן קמא. ישיב משה ב סימן יב בתוך שו"ת אהב משפט לרב פראג'י עלוש, סימן נד. למשל: שואל ונשאל לרבי כלפון משה הכהן, אורח חיים חלק א סימן ח, שו"ת איש מצליח לרב מצליח מאזוז יורה דעה סימן ג, ועוד.